Asus ZenFone 5Z की बिक्री भारत में शुरू हो गई है। फ्लैगशिप ZenFone 5Z की मार्केट में सीधी भिड़ंत OnePlus 6 और Honor 10 जैसे हैंडसेट से है। बता दें कि असूस ज़ेनफोन 5ज़ेड को ई-कॉमर्स साइट Flipkart पर बेचा जा रहा है। अहम खासियतों की बात करें तो यह स्मार्टफोन 19:9 डिस्प्ले, नॉच डिज़ाइन, क्वालकॉम स्नैपड्रैगन 845 प्रोसेसर और 8 जीबी तक रैम के साथ आता है। इस फोन को सबसे पहले मोबाइल वर्ल्ड कॉन्ग्रेस 2018 में पेश किया गया था। इसका एक वेरिेएंट 256 जीबी स्टोरेज वाला है। इसके अलावा यूज़र को लुभाने के लिए Asus ZenFone 5Z में दो रियर कैमरे भी दिए गए हैं।